མྱི་ནི་ཅི་ཞིག་ཡིན་ནམ།རྒྱལ་ཁབ་དང་མི་རིགས།གྲལ་རིམ་ཚོགས་པ་ལ་སོགས་པའང་ཅི་ཞིག་ཡིན་ནམ།འདི་ལ་གནའ་ནས་དེང་གི་བར་དུ།མཚན་ཉིད་རིག་པ་བ་དང་ཆབ་སྲིད་པ།ཆོས་ལུགས་པ།ཐ་ན་སྒྱུ་རྩལ་པ་སོགས་མང་མང་གིས་མང་དུ་སྨྲས་ཡོད་པ་རེད།དེ་ནི་སྐབས་འདིར་བཤད་ཀྱང་མི་ཚར་ལ་དཔྱོད་ཀྱང་མི་ཐུབ་མོད།གང་ལྟར་ཀྱང་མི་ཤིན་ཏུ་མང་པོ་ཞིག་གིས་སྤྱི་མཚན་པའི་མིང་བརྡ་འདི་དག་རྔམ་རྔམ་རྫིག་རྫིག་གིས་འཕྱར་ཏེ།འདི་ནི་བདེན་པ་དང་འདི་ནི་དོན་དངོས།འདི་ནི་གཡོལ་ཏུ་མེད་པའི་དབང་གྲགས་ཀྱི་འབྱུང་ཁུངས་ཤིག་ཏུ་བརྩི་བ་རེད།